સીવણકામ કરીને ગુજરાન ચલાવનાર એક આફ્રિકન–અમેરિકન સ્ત્રીને જ્યારે રાષ્ટ્રનુ સર્વોચ્ચ બહુમાન મળે અને વોશિંગટન ડી.સી.ના ગુંબજવાળા ભવ્ય મહેલમાં જ્યાં મૃત્યુ પછી અમેરિકાના પ્રમુખોના મૃતદેહો જ્યાં રાખવામા આવે છે ત્યાં તેનો મૃતદેહ રાખવામા આવે એવી તે પ્રથમ મહિલા હોય ત્યારે તે વીસમી સદીની એક મહાન સ્ત્રી જ હોઈ શકે. યુ.એસ. કોંગ્રેસે જેને “મધર ઓફ ધ મોર્ડન ડે સિવિલ રાઈટ્સ મૂવમેન્ટ’ નું બિરૂદ આપ્યું તેવી આ સ્ત્રીનુ નામ છે રોઝા પાર્કસ. જગતના ઈતિહાસના પાને સુવર્ણ અક્ષરે લખાયેલ આ નામ પાછળની કથા વ્યક્તિગત સ્વાતંત્ર્યની કથા છે. જે રાષ્ટ્ર સુધી વિસ્તરી છે.